Kontrakt mellem DS CERTIFICERING A/S (kaldet DS Certificering) og eksterne specialister (**S**) fra GTS Institutterne om underleverancer til DS Certificering i forbindelse med ETV (Environmental Technology Verification)

|  |  |  |  |  |  |  |
| --- | --- | --- | --- | --- | --- | --- |
| S’s navn og adresse: | Navn |  | | | CPR nr. |  |
| Adresse |  | | | | |
| Postnummer |  | By |  | | |
| *Kontooplysninger bedes anført bagest i kontrakten* | | | | | |
| S’s ansættelsessted *(udfyldes, hvis S er ansat eller er selv­stændig)* | Firmanavn |  | | | | |
| CVR nummer |  | | | | |
| Adresse |  | | | | |
| Postnummer |  | By |  | | |
| Opgavetype  *(sæt kryds)*­ | ☐ a Quick Scan | | | | | |
| ☐ b Verifikationsprotokol | | | | | |
| ☐ c Rapport | | | | | |
| ☐ d Anden bistand | | | | | |
| Kort beskrivelse af opgavens indhold og omfang: | | | | | |

Specialister (S)

S deltager som faglig rådgiver for DS Certificering i forbindelse med specifikke opgaver relateret til ETV.

Før en opgave påbegyndes aftales omfang, terminer, omkostninger og ressourceforbrug skriftligt mellem S og den ansvarlige afdelingschef hos DS Certificering.

Opdragsgiver hos DS Certificering sørger for, at S får adgang til den dokumentation, der er nødvendig for korrekt gennemførelse af opgaverne.

Indgåede aftaler, indenfor kontraktens rammer, kan ikke ændres uden forudgående enighed og accept parterne imellem.

S må ikke påtage sig opgaver, hvis S indenfor de seneste 2 år har deltaget i udvikling, test eller rådgivning vedrørende de produkter eller systemer, som DS Certificering anmoder om assistance til at vurdere. DS Certificering forbeholder sig ret til at forlænge karensperioden ud fra en vurdering af opgavens karakter og kravet til uvildighed.

S forpligter sig til personligt at udføre den aftalte opgave og må således ikke videregive eller uddelegere opgaven eller dele heraf til tredjemand.

S må ikke på anden måde, hverken teknisk-fagligt, økonomisk eller personligt, være involveret i forhold eller engagementer, som kan true uvildighed eller dømmekraft i forhold til de opgaver, der er aftalt med DS Certificering.

S skal straks og uopfordret informere DS Certificering om ethvert forhold, der kunne tænkes at have betydning for DS Certificerings vurdering af, om ovennævnte krav er opfyldt.

S har tavshedspligt over for tredjemand med hensyn til, hvilke opgaver der udføres for hvem samt for alle informationer, der opnås kendskab til ved udførelse af opgaver. Dette gælder før, under og efter afvikling af en opgave. Kontraktens gyldighed er betinget af, at S underskriver DS Certificerings Tavsheds- og habilitetserklæring.

Fakturering af sager foretages, når opgaven er fuldført. S er ansvarlig for udførelsen og færdiggørelsen af de aftalte opgaver forud for fakturering. Fakturaen skal inkludere samtlige omkostninger og fremsendes, når den aftalte leverance er færdiggjort. Større sager kan del-faktureres, såfremt dette aftales skriftligt med DS Certificering.

S er bekendt med, at omkostninger og rejser afholdes efter princippet billigst muligt og ved brug af almindelig sund fornuft. S skal minimere det samlede ressourceforbrug mht. til tid og omkostninger i forbindelse med rejser, herunder bla.:

* Rejser skal så vidt muligt bestilles i god tid, således at eventuelle reservationsrabatter m.m. opnås.
* Flyrejser foretages på økonomiklasse.
* Der tegnes afbestillingsforsikring i de tilfælde, hvor det er hensigtsmæssigt, og det kan betale sig.
* Niveauet for hotelovernatninger er max. 3 stjerner ud af 5 mulige. Oversøiske ophold aftales forud for rejsen i hvert tilfælde med den ansvarlige afdelingschef i DS Certificering.
* Der kan maksimalt faktureres 6 timer per rejsedag ud over brugt besøgstid hos kunden. Ved oversøiske rejser aftales rejsetiden i hvert tilfælde skriftligt forud for rejsens start med den ansvarlige afdelingschef i DS Certificering.
* Rejsetid faktureres efter den aftalte takst for rejsetid.
* Restaurantbesøg foretages på mellemklasse restaurationer.

Ansvar

DS Certificering anerkender, at det af S udførte arbejde er udført i DS Certificerings interesse. Det forventes, at S udfører den aftalte opgave i overensstemmelse med, hvad der måtte være bestemt herom i nærværende aftale.

S er kun ansvarlig overfor DS Certificering for skader og tab, som påføres DS Certificering i forbindelse med ydelser omfattet af denne aftale, såfremt S udviser grov uagtsomhed eller med forsæt tilsidesætter sine forpligtelser som beskrevet ovenfor.

DS Certificering påtager sig at holde S skadesløs for erstatningskrav, som S måtte pådrage sig i forhold til tredjemand på grundlag af S’s ansvarspådragende handlinger/undladelser i forbindelse med dennes udførelse af den i nærværende aftale aftalte opgave.

DS Certificerings forpligtelse til at holde S skadesløs omfatter både direkte og indirekte tab (driftstab, tidstab, avancetab eller lignende indirekte tab), som S’s ansvarspådragende handlinger/undladelser måtte medføre.

Forsikring

DS Certificering har tegnet en ansvarsforsikring til dækning af et eventuelt erstatningsansvar, der måtte blive pålagt DS Certificering, herunder erstatningsansvar, jf. afsnittet Ansvar.

Kontraktens tidsmæssige omfang

Ydelsernes omfang aftales løbende med opdragsgiver hos DS Certificering.

Kontraktens ikrafttræden

Kontrakten træder i kraft, når kontrakten er underskrevet af begge parter, og S har underskrevet tavsheds- og habilitetserklæringen.

Opsigelse og ophævelse af kontrakten

Kontrakten kan opsiges af begge parter med 3 måneders varsel.

Ved væsentlig misligholdelse er den forurettede part berettiget til at ophæve kontrakten med øjeblikkelig virkning. Ophævelse af kontrakten samt en begrundelse for ophævelsen meddeles modparten skriftligt per anbefalet brev.

Tvist

Tvister afgøres efter dansk ret. Værneting er Sø- og Handelsretten i København.

|  |  |  |  |  |  |  |  |
| --- | --- | --- | --- | --- | --- | --- | --- |
| Aftalte honorarsat­ser  *(ekskl. moms)* | Ydelsestid: | | kr. pr. time | | 1000 | | |
| Rejsetid: | | kr. pr. time | | 1000 | | |
| Afregning af opgaven: | | ☐ Afregnes efter medgået tid, anslået\_­­­­­\_\_\_\_\_\_\_kr. ex moms  ☐ Afregnes til fast pris \_\_\_\_\_\_\_\_\_\_\_\_\_\_\_\_\_\_\_ kr. ex. moms | | | | |
| Udlæg til rejseomkostninger, ophold, fortæring m.v. honoreres 1:1 efter DS Certificerings gældende takster og efter forudgående aftale  **Fremsendelse af faktura skal ske senest 14 dage efter hver opgave er afsluttet. Betalingsbetingelser løbende måned + 30 dage.** | | | | | | |
| Kontooplysninger  *(Udfyldes, hvis S agerer som privatperson.*  *Udfyld enten I eller II)* | **I) S er skattepligtig og har bankforbindelse i Danmark** | | | | | | |
| Bankoplysninger | | Bankens navn | |  | | |
| Reg. nr. | |  | | |
| Konto nr. | |  | | |
| Skattemæssig behandling | | ☐ A indkomst, angiv trækprocent:  ☐ B indkomst | | | | |
| **II) S har bankforbindelse uden for Danmark** | | | | | | |
| Bankoplysninger | | Bankens navn | |  | | |
| Gade og nr. | |  | | |
| Postnr. | |  | | |
| Land | |  | | |
| IBAN | |  | | |
| SWIFT | |  | | |
| Evt. kontraktmæssige aftaler i tillæg til standardkontrakten | Rammeaftale mellem DS Certificering og DANETV  XXX | | | | | | |
| Kontrakten er tiltrådt af S | S's underskrift | | | | | | |
|  | Dato | |  | | Underskrift |  |
| Kontrakten er tiltrådt af DS Certificering | DS Certificerings underskrift | | | | | | |
|  | Dato | |  | | Underskrift |  |